אליעזר הלוי

ד"ר אליעזר הלוי (לואי לֶווה) (באנגלית: Louis Loewe; י' בתמוז תקס"ט, 24 ביוני 1809 – א' בכסלו תרמ"ט, 5 בנובמבר 1888) היה מלומד יהודי בריטי ממוצא גרמני אשר שימש כעוזרו ומזכירו של משה מונטיפיורי במשך כחמישים שנה.

 תולדותיו 
הלוי נולד ב-1809 בצילץ שבשלזיה. למד בישיבתו של רבי משה סופר ("החתם סופר") בפרשבורג. אחר כך למד באוניברסיטאות ברלין, וינה, לונדון ופריז מקצועות שונים בתחום מדעי הרוח, ובכלל זה השתלם בלשונות הקדומות של אזור הסהר הפורה-המזרח התיכון ואפריקה. לאחר לימודיו, היה תחום עיסוקו נומיסמטיקה, וכן עבד כחוקר באוניברסיטת אוקספורד, באוניברסיטת קיימברידג' ובפריז. בתקופה זו פעל בחסותם של דוכס סאסקס והאדמירל סידני סמית. בשנת 1836 בקשר למחקריו, יצא למסע גדול בארצות יוון, האימפריה העות'מאנית: טורקיה, סוריה, ארץ ישראל, וצפון אפריקה: מצרים ולוב. חיבוריו ממסעותיו מלמדים רבות על מצבה התרבותי והחברתי של אוכלוסיית הארץ. במצרים נפגש עם שליטה אז מוחמד עלי, ובזכות פענוח של הירוגליף קדום, קיבל ממנו מכתב המלצה, שעזר לו בהמשך מסעו.

בדרכו בחזרה לאירופה ב-1838, נפגש עם משה מונטיפיורי, אשר הציע לו להיות עוזרו. הלוי טיפל במשאים ומתנים של מונטיפיורי, ניהל מספר מפקדי אוכלוסין שנערכו בארץ ישראל ביוזמתו של הנדיב, תרגם והתכתב עם אישים שונים שפנו אליו. לאחר פטירתו, סידר את מאות מכתבי הבקשות אשר נשלחו אליו, אשר ראו אור בדפוס, אם כי בשל עריכה מופרזת, נגרעה חשיבותן כמקור למחקר היסטורי.

הלוי נפטר בלונדון.

אוסף מכתביו שמור בספרייה הלאומית, ועל שמו נקרא רחוב בשכונת קריית משה בירושלים.

נכדו הרברט לווה  (1882–1940) היה חוקר יהדות ושפות שמיות, מרצה באוניברסיטאות אוקספורד וקיימברידג'. בנו רפאל לווה (1919–2011) (נינו של אליעזר הלוי) היה גם הוא חוקר מדעי היהדות, פרופסור ללימודיים עבריים בקולג' האוניברסיטאי של לונדון. נין אחר היה מיכאל לווה, פרופ' להיסטוריה של סין .

ספריו

 L. Loewe (ed.), Diaries of Sir Moses and Lady Montefiore: Comprising their life and work as recorded in their diaries from 1812 to 1883, London: Griffith, Farran, Okeden & Welsh, 1890.

בתרגום
 אליעזר הלוי (עורך), ספרי הזכרונות לסיר משה מונטיפיורי ורעייתו יהודית; תרגם עברית (בקִצורים והשמטות): י. ח. טביוב, 2 כרכים, ורשה: תושיה ('ביבליותיקה עברית לכל בית בישראל') (דפוס מ. י. האלטער ושותפו), תרנ"ט 1898–1899.

 לקריאה נוספת 
 ישראל ברטל, 'תוכנית ההתיישבות מימי מסעו השני של מונטיפיורי לארץ-ישראל (1839)', שלם, ב, תשל"ו-1976, עמ' 231–296.
 ארבעה אגרות של ד"ר אליעזר הלוי, בתוך 
 הערך 'אליעזר הלוי', לקסיקון האישים של ארץ-ישראל: 1799-1948, תל אביב: הוצאת עם עובד, 1983.

 'מכתבי ר' משה מונטיפיורי ור' אליעזר הלוי לר' אברהם משה לונץ', בתוך: אלחנן ריינר, חגי בן שמאי (עורכים); מרדכי זלקין, ישראל פריידין (סייעו), מנגד תראה: אסופה ממאמרי א"ר מלאכי בענייני ארץ ישראל, ירושלים: יד יצחק בן-צבי, תשס"א 2001, עמ' 275–288 ()

 Raphael Loewe, "Louis Loewe: Aid and Confident," in: Sonia and V.D. Lipman (eds.), The Century of Moses Montefiore, Oxford: Oxford University Press, 1985, pp. 104-117. (הכותב הוא נינו)

 קישורים חיצוניים 







 ד"ר לואי לווה באתר של מרטין קוריין:
 "Rev. Dr. Louis Loewe," Celebrities of the Day, April, 1881
 Jessie Kurrein, "Louis Loewe. ein Lebensbild," Jahrbuch für jüdische Geschichte und Literatur, 1926, pp. 148-161, בתרגום לאנגלית (המקור הגרמני באתר Compact Memory) (הכותבת היא בתו)
 "The Late Dr. L. Loewe," The Jewish Standard (נקרולוג)

 , , , , , , , 
אבישי אלבוים, ד"ר אליעזר הלוי - דמשק אליעזר, בלוג עם הספר של ספריית הרמב"ם





הערות שוליים

קטגוריה:מזרחנים יהודים בריטים
קטגוריה:יהודים גרמנים
קטגוריה:ארץ ישראל: נוסעים יהודים
קטגוריה:בריטים שנולדו ב-1809
קטגוריה:בריטים שנפטרו ב-1888
קטגוריה:יהודים בארץ ישראל במאה ה-19